"Edgars employees spreading the love ."
"Capitec staff at Kathu Village sharing the spirit of love."
"Love is in the air at Woolworths."
Justin Dass is al vir 'n geruime tyd 'n werknemer by Rural Metro en baie mense ken die jongman, wat orals in die dorp rondbeweeg met sy rystoel. Justin is die persoon wat die insidente rapporteer wat aangemeld word by Rural Metro en aan die manne opdrag gee om uit te gaan na die insident. Justin het oorspronklik refleksologie studeer in Potchefstroom, maar kon nooit die kans kry om dit te beoefen nie. Hy woon op Deben en maak van openbare vervoer gebruik om daagliks by die werk en huis te kom. Dit is nie altyd so maklik om met 'n rystoel 'n geleentheid te kry in dorp toe of terug huistoe nie. Hy sê dat hy al verskeie oggende laat opdaag vir sy werk aangesien niemand hom wou oplaai nie. Steeds kom hy voor as 'n baie gelukkige en positiewe persoon, al is sy daaglikse lewe nie so maklik soos baie ander s'n wat gemaklik kan opspring en loop tot waar hul wil kom nie.
Justin, wat gebore is met hierdie gebrek, het baie lank terug al aanvaar dat hy nie sal kan loop nie en om die rede besluit dat hy nie tou gaan opgooi en nie sy lewe gaan geniet nie. Hy pak steeds uitdagings aan en probeer sy heel beste gee. Ongelukkig is dit tans so dat sy stoel se "wiele" nou aandag
kort. Sy rystoel is tans in 'n baie gehawende toestand en hy kort eintlik 'n nuwe een.
Die Kathu Gazette wil dit graag onder die gemeenskap asook die skole se aandag bring om ons te help sodat ons vir Justin 'n paar nuwe "wiele" kan kry. Tans probeer die Kathu Gazette enige plastiekdoppies en plastieksakknippies in te samel. Sodra ons om-en-by 450kg doppies het of 50kg sakkie knippies het, word dit oorhandig aan Sweet Hearts Foundations wat dan aan die behoeftige persoon 'n geskikte rystoel sal gee wat aan sy behoeftes voldoen. Bring asseblief alle items geplaas binne in 'n sakkie na die Kathu Gazette se kantoor, Rietbokstraat. Help ons om iemand vanuit ons gemeenskap te help. Besighede wat voel hulle wil dalk self aan Justin 'n rystoel of 'n motor voorsien waarmee hy kan rondbeweeg kan ons direk kontak vir verdere inligting.
Justin doen werklik, op 'n stil manier, so baie vir persone wat hulself in 'n kritieke of gevaarlike situasie bevind. Hierdie is elkeen se kans om deur herwinning, sy lewe bietjie makliker te maak.
Vir verdere inligting kontak die Kathu Gazette by 053 723 2000 of besoek www.sweetheartsfoundation.org